Belarus acuză Franța de "piraterie aeriană“: "Este absolut scandalos și imoral“.
Belarus acuză Franța de "piraterie aeriană“. Miercuri, Franța a refuzat intrarea în spațiul său aerian a unui avion belarus care efectua o cursă Minsk-Barcelona.
Franța este acuzată de "piraterie aeriană“ de către Belarus, pe motiv că a refuzat intrarea în spațiul său aerian a unui avion belarus care efectua o cursă Minsk-Barcelona, relatează AFP."Este un fapt absolut scandalos și un act imoral. Sincer, este practic piraterie aeriană. Completa desconsiderare a intereselor persoanelor aflate la bord, a siguranței lor, este pur și simplu stupefiantă“, transmite purtătorul de cuvânt al diplomației belaruse, Anatoli Glaz.Acesta susține că marea parte a pasagerilor erau cetățeni UE și denunță "o încălcare directă a normelor de drept internațional“.Reacția vine după ce, miercuri, zborul companiei naționale Belavia a fost nevoit să facă cale întoarsă după doar câteva minute de la decolare, chiar înainte de a intra în spațiul aerian polonez."Cu trei minute înainte de decolare, autoritățile aeronautice franceze au dezactivat planul de zbor fără a atenționa compania aeriană“, declară compania Belavia, care a aflat acest lucru de la controlorii de trafic polonezi.